CELEX: C2006/212/65
Language: fi
Date: 2006-09-02 00:00:00
Title: Asia T-184/06: Kanne 14.6.2006 — komissio v. Internet Commerce Network ja Dane-Elec Memory

2.9.2006   
            
            
               FI
            
            
               Euroopan unionin virallinen lehti
            
            
               C 212/36
            
         Kanne 14.6.2006 — komissio v. Internet Commerce Network ja Dane-Elec Memory
   (Asia T-184/06)
   (2006/C 212/65)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (Bryssel, Belgia) (asiamies: L. Ström, jota avustaa asianajaja P. Elvinger)
   
      Vastaajat: Internet Commerce Network ja Dane-Elec Memory
   Vaatimukset
   
               —
            
            
               Asianosaiset on kutsuttava suulliseen käsittelyyn ja asiassa on vahvistettava sovinto.
            
         
               —
            
            
               Mikäli sovinto ei ole mahdollinen, nyt käsiteltävänä oleva kanne on katsottava muotovaatimukset täyttäväksi ja perustelluksi ja
            
         
               —
            
            
               ensisijaisesti Dane-Elec Memory on velvoitettava suorittamaan komissiolle heti vaadittaessa takauksen täytäntöönpanon perusteella 55 878 euron suuruinen summa viivästyskorkoineen
            
         
               —
            
            
               toissijaisesti ICN on velvoitettava suorittamaan komission ennakkoon maksamat 55 878 euroa viivästyskorkoineen Crossemarc-nimisen hankkeen yhteydessä annettujen sopimussitoumusten täytäntöönpanon laiminlyönnin perusteella.
            
         
               —
            
            
               Hävinnyt osapuoli on työjärjestyksen 69 artiklan 2 kohdan nojalla velvoitettava korvaamaan oikeudenkäyntikulut.
            
         
               —
            
            
               Tuomio on pantava täytäntöön välittömästi sen estämättä muutoksenhakua ja ilman vakuutta.
            
         
               —
            
            
               Kantajalle on varattava kaikki oikeudet, keinot ja toimenpiteet ja erityisesti oikeus nostaa maksuvaatimuksen suuruutta.
            
         Oikeudelliset perusteet ja pääasialliset perustelut
   Euroopan yhteisö, jota edustaa Euroopan komissio, on tehnyt 28.2.2001 muun muassa Internet Commerce Network (ICN) -nimisen yhtiön kanssa sopimuksen IST-2000-25366, jonka tarkoituksena on ottaa toteuttaa/täytäntöönpanna ”Gross-lingual Multi Agent Reitail Comparison — Crossemarc” -niminen suunnitelma tietoyhteiskuntateknologioiden (IST) tutkimusta, teknologista kehittämistä ja esittelyä koskevan ohjelman 1998–2002 (1) yhteydessä. Takausasiakirjassa, joka allekirjoitettiin 1.9.2000, ICN:n emoyhtiö Dane-Elec Memory oli antanut takauksen sopimussitoumuksista, jotka ensin mainittu oli allekirjoittanut komission kanssa IST-2000-25366 sopimuksen yhteydessä.
   Komissio suoritti välittäjänä toimivan koordinaattori NCSR ”Demokritosin” välityksellä ennakkomaksun hankkeen yhteistyökumppaneille, joihin ICN:kin kuului. Myöhemmin koordinaattori pyysi ICN:ää suorittamaan osuutensa suunnitelmassa määriteltyjen tehtävien mukaisesti. Koska ICN ei suorittanut osuuttaan ja koska ICN:n edustaja ilmoitti koordinaattorille ICN:n kohtaamista rahoituksellisista vaikeuksista, koordinaattori otti yhteyttä ICN:n sitoumusten takaajana olevaan Dane-Elec Memoryyn. Dane-Elec Memoryn johtaja ilmoitti, että ICN aikoi vetäytyä hankkeesta ja että se aikoi palauttaa ennakkomaksut. Koska hankkeen koordinaattori ei saanut kirjallista vahvistusta tästä vetäytymisestä ja takaisinmaksua koskevasta sitoumuksesta, se ja komissio osoittivat ICN:lle suoritettujen ennakkomaksujen takaisinmaksua koskevan pyynnön. Koska tähän pyyntöön ei vastattu, Dane-Elec Memorylle osoitettiin vaatimus ottaa vastattavakseen sen takausasiakirjassa antamien sitoumusten mukainen rahoitusta koskeva takaus. Viimeksi mainittu kieltäytyi takausvastuusta sillä perusteella, että komissio ei ollut osoittanut sopimusrikkomusta. Tämä kieltäytyminen toistettiin siitä seikasta huolimatta, että komissio oli perustellut vaatimuksensa.
   IST-2000-25366 sopimukseen sisältyvien, ICN:n suhteessa komissioon sitovien välityslausekkeiden ja Dane-Elec Memoryn komissiolle antaman takausasiakirjan perusteella komissio on nostanut nyt käsiteltävänä olevan kanteen, jossa vaaditaan ensisijaisesti Dane-Elec Memoryn velvoittamista suorittamaan takauksen täytäntöönpanon nojalla komissiolle ICN:lle ennakkoon maksettu määrä viivästyskorkoineen. Toissijaisesti kantaja vaatii ICN:n velvoittamista sen ”Crossemarc” -nimisen hankkeen yhteydessä antamien sopimussitoumusten täytäntöönpanon laiminlyönnin nojalla palauttamaan komission suorittama ennakko viivästyskorkoineen.
   
      (1)  Kiinnostuksenilmaisupyyntö julkaistu EYVL 1999, C 12, s. 5.